OpenLLM-France/wikimedia huggingface dataset:
# Desideri de Viena

Desideri de Viena o d'Autun (ciutat d'Autun, Borgonya, ca. 550 - Priscianum Vicus, avui Saint-Didier-sur-Chalaronne, Ain, 608), en francès Didier fou un religiós burgundi, bisbe de Viena del Delfinat. Mort com a màrtir, és venerat com a sant per diverses confessions cristianes.

## Biografia

Va néixer a la ciutat d'Autun vers el 550, en una família de la noblesa de la ciutat, per la qual cosa rebé una bona educació; fou deixeble del futur sant Siagri d'Autun. Viena del Delfinat era llavors un important centre de cultura romana al regne dels burgundis, però cap al 534 la situació empitjorà i hi mancava personal eclesiàstic, fins al punt que no hi havia bisbes a Lió. Desideri es dedicà a ensenyar i formar laics i eclesiàstics per mantenir la cultura clàssica i cristiana.
En 590 fou nomenat arquebisbe de Viena. El papa Gregori el Gran, però, l'atacà perquè continuava ensenyant i no només gramàtica llatina sinó també la poetarum enarratio, on s'explicaven faules i mites pagans usats pels escriptors, la qual cosa contradeia la seva tasca pastoral per erradicar aquestes creences.
En 603 fou deposat per haver-se aliat amb el bisbe Aridi de Lió contra les autoritats civils. Morí lapidat al Priscianum Vicus, després Saint-Didier-sur-Chalaronne després d'haver estat conduït, sota escolta a la cort reial, a Chalon-sur-Saône o Autun. És, però, improbable que, com diu la tradició, fos mort per ordre de la reina Brunequilda, ja que aquesta sempre havia cercat el suport dels bisbes per mantenir la prevalença del dret imperial romà sobre els costums dels francs. Les cròniques posteriors, però, acusen la reina sense fonament. Segons elles, Desideri havia qüestionat que els seus fills fossin legítims.

## Veneració

Immediatament fou tingut per màrtir. El lloc on va morir, Priscianicum o Priscianum Vicus, canvià al segle x pel de Saint-Didier, en homenatge al sant. La seva tomba era en aquest lloc i sobre seu s'aixecà una capella, després parròquia. Sisebut (rei dels visigots) escrigué al segle VII una vida del sant; posteriorment, Adó de Viena n'escrigué una altra.

## Bibliografia

* Alban Butler, Vie des Pères, Martyrs et autres principaux Saints
# Dieulofet

Dieulofet (francès: Dieulefit) és un municipi francès del departament de la Droma, a la regió d'Alvèrnia-Roine-Alps. El 2018 tenia 3.199 habitants.
# Diexisme

Diexisme és l'afició d'escoltar emissores de ràdio allunyades o exòtiques. En el cas de tractar-se de radioaficionats s'entén que la comunicació s'estableix entre punts geogràficament allunyats.
El DX es pot practicar a totes les bandes de freqüència i classes d'emisió.
* Els modus que més es fan servir són la CW i la Banda lateral única (BLU).
* El modus que es fa servir més per escoltar és l'amplitud modulada i la banda més escoltada generalment és l'Ona Curta; la comunicació es pot fer fins i tot amb l'altra banda del món.
El DX en bandes altes com la VHF i la UHF i fins a la SHF també és possible, generalment no arriba tan lluny, de l'ordre d'alguns centenars de kilòmetres, encara que aquest abast pot augmentar molt amb tècniques com el rebot lunar o la dispersió meteòrica, o, amb la utilització d'antenes altament directives.

## Referències

* ↑ «Iniciate en un hobby». Lúpin, 40, 475, 2005. 40, 41.

## Vegeu també

* Història de la ràdio
* WSJT

## Enllaços externs

* Unión de Radioaficionados Españoles
* DXing.info (anglès)
* The Medium Wave Circle - El "Medium Wave Circle" és un club internacional per a entusiastes de la ràdio.
# Dicepolia

Dicepolia és un gènere d'arnes de la família Crambidae.

## Taxonomia

* Dicepolia aerealis Hayden, 2009
* Dicepolia amazonalis Hayden, 2009
* Dicepolia artoides Hayden, 2009
* Dicepolia bicolor Hayden, 2009
* Dicepolia cuiabalis Hayden, 2009
* Dicepolia marginescriptalis (Kenrick, 1917)
* Dicepolia marionalis (Viette, 1958)
* Dicepolia munroealis (Viette, 1960)
* Dicepolia nigritinctalis Hayden, 2010
* Dicepolia roseobrunnea (Warren, 1889)
* Dicepolia rufeolalis (Mabille, 1900)
* Dicepolia rufitinctalis (Hampson, 1899)
* Dicepolia vaga Hayden, 2009
* Dicepolia venezolalis Hayden, 2009

## Referències

* ↑ «GlobIZ search». Global Information System on Pyraloidea. [Consulta: 7 abril 2019].
# Diplotaxis muralis

La ruca (Diplotaxis muralis) és una espècie de planta pertanyent a la família Brassicaceae. És una planta nativa de la regió Paleàrtica, però es troba en totes les regions temperades del món, on s'ha naturalitzat. És una planta erecta que rarament arriba a 50 cm d'alçada. Té les fulles lobulades i les puntes de les seves tiges estan cobertes de denses inflorescències de color groc i ocasionalment de color porpra esmorteït. Les flors tenen petits pètals ovals i grans estams. El fruit és una síliqua de dos a quatre centímetres de llarg.

## Notes

* ↑ «Diplotaxis muralis». Real Jardín Botánico: Proyecto Anthos.
* ↑ http://www.catalogueoflife.org/show_species_details.php?record_id=712740%5BEnllaç+no+actiu%5D
* ↑ «ruca». Diccionari de la llengua catalana de l'IEC. Institut d'Estudis Catalans.

## Enllaços externs

* http://ucjeps.berkeley.edu/cgi-bin/get_JM_treatment.pl?2240,2422,2423
* http://calphotos.berkeley.edu/cgi/img_query?query_src=photos_index&where-taxon=Diplotaxis+muralis
* http://www.conabio.gob.mx/malezasdemexico/brassicaceae/diplotaxis-muralis/fichas/ficha.htm
# Salvador Reyes Monteón

Salvador Reyes Monteón (20 de setembre de 1936 - 29 de desembre de 2012) fou un futbolista mexicà.

## Selecció de Mèxic

Va formar part de l'equip mexicà a la Copa del Món de 1958, 1962 i 1966.

## Referències

* ↑ «Mexico - Record International Players». Rsssf.com. [Consulta: 31 desembre 2012].
* ↑ Muere Chava Reyes. December 29, 2012
* ↑ Salvador Reyes Monteón a National-Football-Teams.com (anglès)
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Djebel Ressas

El Djebel Ressas (La muntanya de plom) és un massís muntanyós de la governació de Ben Arous, a Tunísia, situat prop de la costa sud del golf de Tunis, del qual està separada pel Djbel Bou Kornine. És una formació calcària del juràssic amb un punt culminant a 795 metres. Enllaça al sud amb el Djebel Marchana. Al vessant nord hi ha la vila de Mornag i al sud Khanguet El Hadjaj. En aquest lloc foren derrotats dels mercenaris cartaginesos revoltats (i els seus aliats númides) per Amilcar, que va salvar Cartago de la seva destrucció; uns 40000 presoners foren executats. Actualment constitueix una reserva natural declarada pel govern tunisià.

## Referències

* ↑ «Còpia arxivada» (en àrab). Atlas des Paysages de Tunisie, 2009. Arxivat de l'original el 2022-05-24 [Consulta: 12 juny 2022].
* ↑ Séthom, Hafedh; Kassab, Ahmed. Les régions géographiques de la Tunisie (en francès). Université de Tunis, 1981.
* ↑ Kassab, Ahmed; Séthom, Hafedh. Géographie de la Tunisie: le pays et les hommes (en francès). Université de Tunis, 1980.
# Distribució log-logística

En probabilitat i estadística, la distribució log-logística (coneguda com a distribució de Fisk en economia) és una distribució de probabilitat contínua per a una variable aleatòria no negativa. S'utilitza en l'anàlisi de supervivència com a model paramètric d'esdeveniments la taxa dels quals augmenta inicialment i disminueix posteriorment, com, per exemple, la taxa de mortalitat per càncer després del diagnòstic o tractament. També s'ha utilitzat en hidrologia per modelar el cabal i la precipitació del corrent, en economia com a model simple de distribució de la riquesa o la renda, i en xarxes per modelar els temps de transmissió de dades considerant tant la xarxa com el programari.
La distribució log-logística és la distribució de probabilitat d'una variable aleatòria el logaritme de la qual té una distribució logística. Té una forma similar a la distribució log-normal però té cues més pesades. A diferència del log-normal, la seva funció de distribució acumulada es pot escriure en forma tancada. Hi ha diverses parametritzacions diferents de la distribució en ús. El que es mostra aquí ofereix paràmetres raonablement interpretables i una forma senzilla per a la funció de distribució acumulada. El paràmetre $\alpha >0$ és un paràmetre d'escala i també és la mediana de la distribució. El paràmetre $\beta >0$ és un paràmetre de forma. La distribució és unimodal quan $\beta >1$ i la seva dispersió disminueix a mesura que $\beta$ augmenta.
La funció de distribució acumulada és
${\begin{aligned}F(x;\alpha ,\beta )&={1 \over 1+(x/\alpha )^{-\beta }}\\[5pt]&={(x/\alpha )^{\beta } \over 1+(x/\alpha )^{\beta }}\\[5pt]&={x^{\beta } \over \alpha ^{\beta }+x^{\beta }}\end{aligned}}$
on $x>0$, $\alpha >0$, $\beta >0.$
La funció de densitat de probabilitat és
$f(x;\alpha ,\beta )={\frac {(\beta /\alpha )(x/\alpha )^{\beta -1}}{\left(1+(x/\alpha )^{\beta }\right)^{2}}}$

## Referències

* ↑ «5.35: The Log-Logistic Distribution» (en anglès). https://stats.libretexts.org,+06-05-2020.+[Consulta: 18 març 2023].
* ↑ Shoukri, M.M.; Mian, I.U.M.; Tracy, D.S. «Sampling Properties of Estimators of the Log-Logistic Distribution with Application to Canadian Precipitation Data». The Canadian Journal of Statistics, 16, 3, 1988, p. 223–236. DOI: 10.2307/3314729.
* ↑ Ashkar, Fahim; Mahdi, Smail «Fitting the log-logistic distribution by generalized moments». Journal of Hydrology, 328, 3–4, 2006, p. 694–703. DOI: 10.1016/j.jhydrol.2006.01.014.
* ↑ «Logistic Distribution - an overview | ScienceDirect Topics» (en anglès). https://www.sciencedirect.com.+[Consulta: 18 març 2023].
# Dripetis

Dripetis (Drypetis, Δρυπῆτις o Δρυπετις) fou filla del rei Darios III de Pèrsia Codomà. Alexandre el Gran la va donar en matrimoni a Hefestió i ell mateix es va casar amb la seva germana Estatira (Barsine). Roxana va fer matar Dripetis i Barsine poc després de la mort d'Alexandre, amb la complicitat de Perdicas d'Orèstia.

## Referències

* Rüdiger Schmitt, "DRYPETIS" a Encyclopaedia Iranica
# Driosàurids

Els driosàurids (Dryosauridae) foren una família de dinosaures iguanodonts que aparegueren al Juràssic i s'extingiren al Cretaci. Dryosaurus n'és el gènere més conegut.
# Dionís l'Exigu

Dionís l'Exigu (Dionysius Exiguus en llatí) (c. 470 - c. 544), monjo erudit i matemàtic del segle vi, i el fundador de l'era cristiana o Anno Domini. Era originari de l'Escítia Menor, a l'actual territori de Dobrudja, Romania, abat del monestir dels «monjos escites» a Roma. És en la taula de Pasqua de Dionís l'Exigu on es determinà per primera vegada l'era anomenada Anno Domini (any del senyor).
Dionís l'Exigu no dotà la nostra era d'un any zero. Això no és sorprenent, ja que a l'Europa alt-medieval ningú no coneixia la xifra o el nombre zero. Tanmateix, la presència de la paraula llatina nulla en la tercera columna de la seva taula de Pasqua crea la impressió que Dionís conegués aquest important nombre. Però no hi ha res a partir del qual pogués deduir-se que la seva nulla fos un zero vertader (de totes maneres, ell no l'utilitzà en els seus càlculs). A Europa van haver d'esperar fins al segon mil·lenni abans de disposar del nombre zero.
L'any 525, el papa Hormisdes I (Papa a partir del 514 a 523) encarregà a Dionís l'Exigu (anomenat així, segons alguns per ser petit d'estatura, segons altres, com a mostra d'humilitat davant Déu) establir com l'any primer de l'era cristiana el del naixement de Jesús. Dionís va calcular la data a partir del cicle metònic en correspondència a la Pasqua amb lluna plena, i va calcular 7 cops 4 cicles, 532 anys, que va fer quadrar amb el següent cicle de pasqua al cap de 7 anys, de manera que va establir que l'any zero seria 525 anys abans del llavors present, amb la qual cosa Jesús va néixer l'any 753 a. u. c. (des de la fundació de Roma), tot i que, de fet, això degué succeir cap al 748 a. u. c.
Una de les primeres col·leccions de dret canònic fou la realitzada al segle vi per Dionís l'Exigu. Va traduir al llatí els cànons dels concilis orientals i hi afegí 39 decrets papals.

## Referències

* ↑ Magill, Frank Northen. Dictionary of World Biography: The Middle Ages (en anglès). Nova York: Salem Press. ISBN 0893563145.
* ↑ Herman Hansen, Mogens. The Triumph of Time: Reflections of a Historian on Time in History (en anglès). Museum Tusculanum Press, 2002, p. 69. ISBN 8772898267.
# Sainte-Anne (Doubs)

Sainte-Anne és un municipi francès situat al departament del Doubs i a la regió de Borgonya - Franc Comtat. L'any 2007 tenia 30 habitants.

## Demografia
### Població

El 2007 la població de fet de Sainte-Anne era de 30 persones. Hi havia 17 famílies de les quals 9 eren unipersonals (9 homes vivint sols), 4 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 19 habitatges, 18 eren l'habitatge principal de la família i 1 estava desocupat. 16 eren cases i 3 eren apartaments. Dels 18 habitatges principals, 14 estaven ocupats pels seus propietaris i 3 estaven llogats i ocupats pels llogaters; 3 tenien dues cambres, 2 en tenien tres, 7 en tenien quatre i 6 en tenien cinc o més. 10 habitatges disposaven pel capbaix d'una plaça de pàrquing. A 11 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Sainte-Anne el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 4 |
| 4 | 35 a 39 | 4 |
| 0 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 21 persones, 12 eren actives i 9 eren inactives. De les 12 persones actives 11 estaven ocupades (9 homes i 2 dones) i 1 aturada (1 dona i 1 dona). De les 9 persones inactives 6 estaven jubilades i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa alimentària.
L'any 2000 a Sainte-Anne hi havia 5 explotacions agrícoles que ocupaven un total de 230 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Sainte-Anne a l'INSEE.
* Évolution et structure de la population Fitxa amb el detall de dades de Sainte-Anne a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Dàlneie (Tomsk)

* Per a altres significats, vegeu «Dàlneie».
Dàlneie (en rus: Дальнее) és un poble (possiólok) de l'óblast de Tomsk, a Rússia, que el 2015 tenia 195 habitants.

## Referències

* ↑ «Главная». Дальненское сельское поселение. [Consulta: 11 juny 2015].
# Dàlnie (Pervomàiske)

* Per a altres significats, vegeu «Dàlneie».
Dàlnie (en (ucraïnès): Дальнє) és un poble de la República Autònoma de Crimea a Ucraïna, que el 2014 no tenia cap habitant. Pertany al districte rural de Pervomàiske.

## Referències

* ↑ «Телефонные коды городов Крыма после присоединения». Предложения по отдыху в Крыму. Arxivat de l'original el 2016-06-05. [Consulta: 21 juny 2016].
* ↑ Приказ Россвязи от 31.03.2014 № 61 «О присвоении почтовых индексов объектам почтовой связи»
# Dècada del 250 aC
## Esdeveniments

* Guerra entre Cartago i Roma
* Fortificacions urbanes a Vietnam
* L'imperi indi Ashoka unifica els regnes tribals i imposa el budisme com a religió oficial
* Hel·lenització de Síria i Egipte
* Els celtes ocupen la Gàl·lia
* Es fabrica a Bagdad un estri que segons alguns arqueòlegs seria una pila primitiva, fet controvertit
* Invenció de l'esfera armil·lar

## Personatges destacats

* Eratòstenes
* Hiparc de Nicea
* Ptolemeu II Filadelf
# Dòlar de Singapur

El dòlar de Singapur (en anglès Singapore dollar o, simplement, dollar; en xinès 新加坡元 Xīnjiāpō yuan o 元 yuan; en malai دولر سيڠاڤورا dolar Singapura o دولر dolar; en tàmil சிங்கப்பூர வெள்ளி Činkappūr velli o வெள்ளி velli) és la moneda oficial de Singapur. Normalment s'abreuja $, o S$ per diferenciar-lo del dòlar dels Estats Units i d'altres tipus de dòlars. El codi ISO 4217 és SGD. Se subdivideix en 100 cèntims (cents / 分 fen / سين sen / சதம čatam).
Va substituir el dòlar malai i del Borneo Septentrional Britànic el 1967, moneda que va donar lloc als dòlars de Malàisia, Brunei i Singapur. Fins al 1973 totes tres monedes eren intercanviables, però en aquella data el dòlar malaisi va abandonar aquesta unió monetària. Actualment el dòlar de Singapur continua tenint un canvi fix amb el dòlar de Brunei (BND) en termes de paritat (1 SGD = 1 BND) i ambdues monedes són intercanviables a efectes comercials en cadascun dels dos estats.
Emès per l'Autoritat Monetària de Singapur (Monetary Authority of Singapore), en circulen monedes d'1, 5, 10, 20 i 50 cèntims i d'1 dòlar, i bitllets d'1, 2, 5, 10, 20, 25, 50, 100, 500, 1.000 i 10.000 dòlars. Des del 1990, alguns dels valors dels bitllets (els de 2, 5 i 10 $) són fets de polímer (un plàstic especial que en dificulta la falsificació), mentre que la resta són de paper.

## Taxes de canvi

* 1 EUR = 1,5943 BND (12 d'octubre de 2015)
* 1 USD = 1,4019 BND (12 d'octubre de 2015)

## Vegeu també

* Dòlar
* Unió monetària

## Enllaços externs

* (anglès) Autoritat Monetària de Singapur
# Dommartin-sur-Vraine

Dommartin-sur-Vraine és un municipi francès, situat al departament dels Vosges i a la regió del Gran Est. L'any 2020 tenia 295 habitants. És regat pel Vraine, un afluent del Vair a la conca del Mosa. El primer esment escrit, Donmartin, data del 1168.

## Demografia

El 2007 Dommartin-sur-Vraine tenia 326 habitants. El 2007 hi havia 103 habitatges, 92 habitatges principals, dues segones residències i nou desocupats.

## Economia

El 2007 la població en edat de treballar era de 147 persones, 115 eren actives i 32 eren inactives.
El 2007, hi havia dues d'empreses de fabricació d'altres productes industrials, una entitat de l'administració pública i una empresa de serveis. L'any 2000 a Dommartin-sur-Vraine hi havia 6 explotacions agrícoles.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
# Sangonera comuna

La sangonera comuna (Hirudo medicinalis) és una espècie d'anèl·lid clitel·lat de la subclasse Hirudinea. És l'espècie més coneguda de les nombroses espècies de sangoneres, difícils de distingir a simple vista. Usada antigament en medicina per fer sagnies, a seva principal utilitat medicinal actual és reduir ràpidament els hematomes i la inflor localitzada.

## Característiques

Com la resta d'hirudinis no té quetes i parapodis. El seu cos, de fins a 20 cm, es divideix en 34 metàmers, però internament no presenta envans de divisió. Té un clitel que secreta un capoll incubador per a la progènie.
En la part anterior presenta una ventosa bucal, la boca (amb tres mandíbules dentades), una ventosa posterior i anus. La boca, armada amb dents que utilitza per a tallar la pell de les víctimes a les quals sagna, succiona amb una poderosa faringe i la ventosa bucal. Entre les dents posseeixen unes glàndules que segreguen hirudina, un enzim anticoagulant vasodilatador que penetra en el torrent sanguini i fa que la sang flueixi en major quantitat.
El tub digestiu té nombrosos cecs on emmagatzemen la sang durant llarg temps. Usa una combinació de mucus i succió per a romandre adherida a la víctima mentre secreta en la ferida.

## Estat de conservació

Les sangoneres estan protegides en nombrosos països per la seva disminució, conseqüència de la destrucció de l'hàbitat, la contaminació i la predació pel cranc de riu americà, una espècie invasora. Al final del segle xix, més de 50 milions de sangoneres medicinals poblaven els pantans i estanys de França. Avui dia sembla extinta en estat salvatge arreu d'Europa, tot i que hi ha senyals d'un retorn prudent en uns llocs. La dessecació i pol·lució d'aiguamolls, els pesticides, la introducció d'espècies exòtiques han exterminat aquesta espècie i fet rares a la majoria. Poques persones a Europa Occidental han vist mai una sangonera en el seu medi natural.

## Referències

* ↑ «0209568 .xml Sangonera comuna». Gran Enciclopèdia Catalana. Barcelona: Grup Enciclopèdia Catalana.
* ↑ «0141048 .xml Sangonera comuna». Gran Enciclopèdia Catalana. Barcelona: Grup Enciclopèdia Catalana.
* ↑ Kutschera, U.; Elliott, Joy «The European medicinal leech Hirudo medicinalis L.: Morphology and occurrence of an endangered species». Zoosystematics and Evolution, 90, 2, 18-11-2014, pàg. 271–280. DOI: 10.3897/zse.90.8715. ISSN: 1860-0743.
* 1 2 3 Labat, F. «Redécouverte en Aquitaine de la sangsue médicinale Hirudo medicinalis (Linnaeus, 1758) (Annelida Clitellata). Statut de l'espèce en France, biologie et écologie» (en francès). Bulletin de la société linnéenne de Bordeaux, 43, 2015, pàg. 197-203.
# Sangre y Arena

«Sangre y Arena» té aquests significats:
* Sang i arena. Novel·la de Vicente Blasco Ibáñez.
* Sangre y arena (1916). Rodada pel mateix Blasco Ibáñez, amb l'ajuda de Max André. Aquesta versió va ser restaurada el 1998 per la Filmoteca de la Generalitat Valenciana.
* Blood and Sand. Pel·lícula muda de 1922, dirigida per Fred Niblo i protagonitzada per Rodolfo Valentino
* Blood and Sand. Pel·lícula sonora de 1941 dirigida per Rouben Mamoulian i protagonitzada per Tyrone Power i Rita Hayworth.
* Sangre y Arena. Espanyola de 1989 dirigida per Javier Elorrieta, amb l'actuació de Sharon Stone, Ana Torrent, Antonio Flores i Jose Luis de Vilallonga.